Små (ca. 2 millimeter), korte, brede og høyt hvelvede, gjerne blankt rødlige stumpbiller. Noen er tett hårkledte, andre nesten nakne på oversiden. Pronotum har en skarp fure som løper parallelt med ytterkanten på hver side. Dekkvingene dekker nesten bakkroppsspissen, bare det bakerste leddet stikker ut bak. Beina kan foldes flatt inn mot kroppen for å verne dem mot angrep fra maurene de lever sammen med og av.